CELEX: 32007D0553
Language: hr
Date: 2007-08-02 00:00:00
Title: 2007/553/EZ: Odluka Komisije od 2. kolovoza 2007. o neuvrštavanju monokarbamid dihidrogensulfata i dimetipina u Prilog I. Direktivi Vijeća 91/414/EEZ te o povlačenju odobrenja za sredstva za zaštitu bilja koja sadrže te aktivne tvari (priopćeno pod brojem dokumenta C(2007) 3646)  Tekst značajan za EGP

03/Sv. 004
            
            
               HR
            
            
               Službeni list Europske unije
            
            
               296
            
         32007D0553
   
               L 208/10
            
            
               SLUŽBENI LIST EUROPSKE UNIJE
            
            
               02.08.2007.
            
         
      ODLUKA KOMISIJE
   
   od 2. kolovoza 2007.
   o neuvrštavanju monokarbamid dihidrogensulfata i dimetipina u Prilog I. Direktivi Vijeća 91/414/EEZ te o povlačenju odobrenja za sredstva za zaštitu bilja koja sadrže te aktivne tvari
   (priopćeno pod brojem dokumenta C(2007) 3646)
   (Tekst značajan za EGP)
   (2007/553/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 8. stavak 2. četvrti podstavak,
   budući da:
   
               (1)
            
            
               Člankom 8. stavkom 2. Direktive 91/414/EEZ predviđeno je da država članica tijekom razdoblja od 12 godina nakon priopćenja o toj Direktivi može odobriti stavljanje na tržište sredstava za zaštitu bilja koja sadrže aktivne tvari koje nisu navedene u Prilogu I. te Direktive i koje su već na tržištu dvije godine nakon dana priopćenja, dok se u međuvremenu te tvari postupno razmatraju u okviru programa rada.
            
         
               (2)
            
            
               Uredbama Komisije (EZ) br. 451/2000 (2) i (EZ) br 1490/2002 (3) utvrđuju se detaljna pravila za provedbu druge i treće faze programa rada iz članka 8. stavka 2. Direktive 91/414/EEZ.
            
         
               (3)
            
            
               Monokarbamid dihidrogensulfat i dimetipin tvari su određene u trećoj fazi programa rada.
            
         
               (4)
            
            
               Jedini podnositelji prijave za monokarbamid dihidrogensulfat i dimetipin obavijestili su Komisiju 29. svibnja 2006. i 6. srpnja 2006. da više ne žele sudjelovati u programu rada za te aktivne tvari te da stoga više neće dostavljati daljnje informacije. Slijedom toga, te se aktivne tvari ne bi trebale uvrstiti u Prilog I. Direktivi 91/414/EEZ.
            
         
               (5)
            
            
               Trebalo bi poduzeti mjere kako bi se osiguralo da se postojeća odobrenja za sredstva za zaštitu bilja koja sadrže monokarbamid dihidrogensulfat ili dimethipin povuku u propisanom roku i da se ne produljuju i ne izdaju nova odobrenja za takva sredstva.
            
         
               (6)
            
            
               Za aktivne tvari za koje je rok prethodne obavijesti o povlačenju sredstava za zaštitu bilja koja sadrže te tvari kratak, uputno je osigurati produljenje roka za uklanjanje, skladištenje, stavljanje na tržište i uporabu postojećih zaliha na najviše dvanaest mjeseci kako bi se omogućila uporaba postojećih zaliha najviše u jednoj sezoni rasta. U slučaju kada je predviđen dulji rok za prethodnu obavijest, taj se rok može skratiti tako da istekne na kraju sezone rasta.
            
         
               (7)
            
            
               Ovom se Odlukom ne dovodi u pitanje podnošenje zahtjeva za monokarbamid dihidrogensulfat ili dimethipin u skladu s odredbama članka 6. stavka 2. Direktive 91/414/EEZ s ciljem njihovog mogućeg uvrštenja u Prilog I. toj Direktivi
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Monokarbamid dihidrogensulfat i dimetipin ne uvrštavaju se u Prilog I. Direktivi 91/414/EEZ.
   Članak 2.
   Države članice osiguravaju da se:
   
               (a)
            
            
               odobrenja za sredstva za zaštitu bilja koja sadrže monokarbamid dihidrogensulfat i dimetipin povuku do 2. veljače 2008.
            
         
               (b)
            
            
               od 6. kolovoza 2007. ne izdaju niti produljuju odobrenja za sredstva za zaštitu bilja koja sadrže monokarbamid dihidrogensulfat i dimetipin u skladu s odstupanjem iz članka 8. stavka 2. Direktive 91/414/EEZ.
            
         Članak 3.
   Svako produljenje roka koje odobre države članice u skladu s člankom 4. stavkom 6. Direktive 91/414/EEZ mora biti što je moguće kraće i prestaje važiti najkasnije 2. veljače 2009.
   Članak 4.
   Ova je Odluka upućena državama članicama.
   
      Sastavljeno u Bruxellesu 2. kolovoza 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2007/31/EZ (SL L 140, 1.6.2007., str. 44.).
   
      (2)  SL L 55, 29.2.2000., str. 25.
   
      (3)  SL L 224, 21.8.2002., str. 23.